গাজীপুর মহানগরের প্রস্তাবিত কমিটি নিয়ে বিএনপিতে চাপা ক্ষোভ দেখা দিয়েছে। জেলা শ্রমিক দলের নেতা সালাউদ্দিন সরকার মহানগর বিএনপির সভাপতি হতে যাচ্ছেন এমন খবরে এ পরিস্থিতির সৃষ্টি হয়েছে। নেতাকর্মীদের অভিযোগ, ২০১৩-১৪ সালের আন্দোলন-সংগ্রামে ওই নেতা কখনো মাঠে ছিলেন না। গত ৯ বছরে গুরুত্বপূর্ণ কোনো রাজনৈতিক কর্মসূচিতে তাঁকে পাওয়া যায়নি। নেতাকর্মী ও দলের চরম দুর্দিনে তিনি বেশি সময় দেশের বাইরে কাটিয়েছেন। তাঁকে সভাপতি করা হলে গাজীপুরে দল চাঙ্গার পরিবর্তে অস্তিত্ব সংকটে পড়বে। তবে পদ বঞ্চিত হওয়ার আশঙ্কায় এসব নিয়ে প্রকাশ্যে মুখ খুলছেন না কেউ।